Iż-żewġ żgħażagħ ngħataw sentenza sospiża ta' ħabs Żewġ żgħażagħ ngħataw sentenza sospiża ta’ ħabs wara li serqu minn żewġ supermarkets Għawdxin. L-akkużati, li għandhom 32 u 25 sena u huma mis-Serbja, tressqu akkużati li serqu żewġ supermarkets fir-Rabat bejn l-1 u 3 ta’ Settembru. Huwa serqu diversi prodotti ta’ ikel u flixken tal-alkoħol, bl-ammont tal-prodotti misruqa jaqbeż l-€460. It-tnejn li huma wieġbu ħatja tal-akkużi miġjuba kontrihom. Fid-deċiżjoni tagħha, il-Qorti ħadet inkonsiderazzjoni l-fatt li l-oġġetti kollha għadhom għand l-akkużati u li t-tnejn li huma kellhom kondotta nadifa. Kien għalhekk li ngħataw sentenza ta’ 12-il xahar ħabs sospiżi għal sentejn u ġew ordnati jirritornaw l-affarijiet misruqa.